open-index/open-wikipedia-markdown huggingface dataset:
টরিসেলির পরীক্ষা

**টরিসেলির পরীক্ষা** ইতালীয় বিজ্ঞানী ইভানজেলিস্তা টরিসেলি (১৬০৮-১৬৪৭); ১৬৪৩ সালে পিসাতে আবিষ্কার করেন। তার পরীক্ষার উদ্দেশ্য প্রমাণ করা যে ভ্যাকুয়ামের উৎসটি বায়ুমণ্ডলীয় চাপ থেকে আসে। 

## টরিসেলির পরীক্ষা ও বায়ুমণ্ডলীয় চাপের পরিমাপ
পরীক্ষাটিতে বায়ুর চাপ পরিমাপের জন্য একটি সরল ব্যারোমিটার ব্যবহার করা হয়। এরপর নলটিকে ৭৫% পর্যন্ত পারদ দ্বারা পূর্ণ করা হয়। নলে বিদ্যমান যেকোনো বুদবুদ অবশ্যই নলটিকে কয়েকবার উল্টানোর মাধ্যমে অপসারণ করা হয়। এরপরে, নলটি সম্পূর্ণরূপে পূর্ণ না হওয়া পর্যন্ত পরিষ্কার পারদ দ্বারা আবার পূর্ণ করা হয়। তারপর ব্যারোমিটারটিকে  পারদ পূর্ণ একটি থালার উপর উল্ট করে রাখা হয়। এর ফলে টিউবের পারদ নিচে নেমে যায় যতক্ষণ না পৃষ্ঠের মধ্যকার পারদের এবং নলটির পারদের পার্থক্য প্রায় ৭৬০&nbsp;মিমি হয়। এমনকি যখন নলটি ঝাঁকাবো বা কাত করা হয়,তখন বায়ুমণ্ডলীয় চাপের প্রভাবের ফলেও পৃষ্ঠ এবং নলের মধ্যকার পারদের পার্থক্য প্রভাবিত হয় না।
### পদ্ধতি
প্রায় এক মিটার লম্বা, একমুখ খোলা এবং সুষম ব্যাসযুক্ত পুরু কাচের নল নিন। নলটি বিশুদ্ধপারদ দ্বারা পূর্ণ করে কাচনলের খোলামুখ আঙুল দিয়ে আটকিয়ে নলটিকে উল্টা করে একটি পারদপূর্ণ পাত্রের মধ্যে ডুবান। এবার আঙুল সরিয়ে নলকে খাড়া করে রাখার ব্যবস্থা করলে দেখা যাবে পারদ কিছুদূর নেমে এসে স্থির হয়ে দাঁড়িয়ে আছে।
আপাতদৃষ্টিতে মনে হবে যে নলের ভিতরের পারদস্তম্ভ আপনা-আপনি দাঁড়িয়ে আছে, কিন্তু বাস্তবে তা নয়। বায়ুমণ্ডলীয় চাপের দরুন এরূপ হচ্ছে। পাত্রের পারদের উপর বায়ুমণ্ডল সর্বদা চাপ দিচ্ছে। এই চাপ পারদের মধ্য দিয়ে সঞ্চালিত হয়ে নলের ভিতরে উর্ধ্বমুখে ক্রিয়া করে। এই চাপই নলের ভিতরে পারদস্তম্ভকে ধরে রাখে।

এই চাপ না থাকলে অভিকর্ষের জন্য নলের ভিতরের পারদ নিচে নেমে আসত। সুতরাং বায়ুমণ্ডলীয় চাপ = নলের পারদ স্তম্ভের চাপ। সাধারণ ক্ষেত্রে নলের ভিতর যে পারদ স্তম্ভ  থাকবে তার উচ্চতা প্রায় ৭৬ সে.মি. অর্থাৎ বায়ুমণ্ডলের চাপ ৭৬ সে.মি. উচু পারদ স্তম্ভকে ধরে রাখতে সক্ষম। এভাবে তরল স্তম্ভের উচ্চতা ব্যবহার করে বায়ুমণ্ডলীয় চাপের পরিমাপ করা যায়।
কাচনলে যে পারদস্তম্ভ দাঁড়িয়ে থাকে তার উপর নলের বদ্ধপ্রান্ত পর্যন্ত স্থান শূন্য। এই শুন্য স্থানকে টরিসেলির শূন্যস্থান বলে। এখানে সামান্য পারদ বাষ্প থাকে।

## ফলাফল

টরিসেলি এই সিদ্ধান্তে পৌঁছেছেন পাত্রের উপর তরল পারদের পৃষ্ঠে উপস্থিত বায়ুমণ্ডলীয় চাপের দ্বারা যে টিউবের পারদকে স্হির থাকতে সাহায্য করে। তিনি আরও বিবৃতি দেন যে প্রতিদিন  তরল স্তরের থেকে পরিবর্তনগুলি বায়ুমণ্ডলীয় চাপের পরিবর্তনের কারণে ঘটে। নলে খালি স্থানটিকে টরিসেলির শূন্যস্থান বলা হয়।

***৭৬০ [[Torr|mmHg]] = ১ [[Atmosphere (unit)|atm]]**
***১ atm = ১&thinsp;০১৩ [[Bar (unit)|mbar]] অথবা [[Pascal (unit)|hPa]]**
***১ mbar অথবা hPa = ০.৭৫০২৪৬৭ mmHg**
১ প্যাসকেল = ১ নিউটন/ (এস.আই একক)
১ হেক্টোপ্যাসকেল হচ্ছে ১০০  প্যাসকেল

## তথ্যসূত্র

## বহিঃসংযোগ
আমরা বিজ্ঞানের অনেক পরীক্ষা সহজে করতে পারি।কিন্তু টরিসেলির পরীক্ষাটি আমরা সহজে করতে পারি না কারণ পারদ দিয়ে পরীক্ষাটি করতে হয়।পারদ অত্যন্ত বিষাক্ত তরল।

তাহলে প্রশ্ন হতে পারে আমারা অন্য তরল দিয়ে পরীক্ষাটি কেন করিনা। পরীক্ষাটি করি না কারণ পারদ হলো সবচেয়ে ঘন তরল।অন্য তরল দিয়ে পরীক্ষা করতে প্রায় বিশাল লম্বা নলের প্রয়োজন যা অসম্ভবই।

বিষয়শ্রেণী:বৈজ্ঞানিক পরীক্ষা
বিষয়শ্রেণী:ইতালিতে বিজ্ঞান ও প্রযুক্তি
বিষয়শ্রেণী:পদার্থবিজ্ঞানের পরীক্ষা
বিষয়শ্রেণী:চাপ
মীনাক্ষী গোস্বামী

** মীনাক্ষী গোস্বামী ** () (২১ মে ১৯৩৩ - ৮ মার্চ ২০২১)  একজন খ্যাতনামা ভারতীয় বাঙালি চলচ্চিত্র অভিনেত্রী, যিনি মূলত বাংলা চলচ্চিত্রে অভিনয় করতেন। তিনি প্রধানত সহায়ক অভিনেত্রী হিসাবে ভূমিকা রাখতেন। তিনি ওগো বধূ সুন্দরী, দুই পাতা, অমর গীতি, সম্রাট ও সুন্দরী, ছোটবউ, শ্বেত পাথরের থালার মতো চলচ্চিত্রে কাজ করেছিলেন। তিনি বিশেষত তার জনপ্রিয় সংলাপ প্রদানের জন্য পরিচিত। চলচ্চিত্রে অভিনয়ের পাশাপাশি তিনি ২০০০ সালে একাধিক ওয়াটার ব্যালে'ও পরিচালনা করেছিলেন। তিনি রেডিও নাটক ও টেলিভিশন ধারাবাহিকেও কাজ করেছিলেন। তিনি "কলকাতার কাছে" নামক টেলিভিশন ধারাবাহিক পরিচালনা করেছিলেন।

## প্রাথমিক জীবন
মীনাক্ষী গোস্বামী ১৯৩৩ সালের ২১শে মে উত্তরপ্রদেশের এলাহাবাদে জন্মগ্রহণ করেছিলেন, তিনি ১৯৫০ সালে জগত্তারন ইন্টারমিডিয়েট স্কুলে এবং পরে ১৯৫৪ সালে এলাহাবাদ বিশ্ববিদ্যালয়ে পড়াশোনা করেছিলেন। তার ছাত্র জীবনের দিনগুলিতে তিনি ছিলেন একজন ভাল ক্রীড়াবিদ (ভলিবল খেলোয়াড় এবং সাঁতারু), তিনি এই উদ্দেশ্যে রাশিয়া সফর করেছিলেন এবং এলাহাবাদ বিশ্ববিদ্যালয় ভলিবল দলের সদস্য ছিলেন। পরে তিনি ১৯৮০ সালে পিপলস লিটল থিয়েটারে (পিএলটি) যোগ দিয়েছিলেন, তিনি সাধন গুহ এবং অতীনলাল গাঙ্গুলির কাছ থেকে নাচ শিখেছিলেন।

## নির্বাচিত চলচ্চিত্র
*আলেয়ার আলো (২০১৩)
*লজ্জা (২০১০)
*স্ত্রীর মর্যাদা (২০০২)
*বাবা কেন চাকর (১৯৯৮)
*চৌধুরী পরিবার (১৯৯৮)
*গঙ্গা (১৯৯৮)
*প্রেম জোয়ারে (১৯৯৭)
*জীবন যোদ্ধা (১৯৯৫)
*কালপুরুষ (১৯৯৪)
*মায়া মমতা (১৯৯৩)
*মায়াবিনী (১৯৯২)
*শ্বেত পাথরের থালা (১৯৯২)
*ইডিয়ট (১৯৯২)
*নীলিমায় নীল (১৯৯১)
*জোয়ার ভাটা (১৯৯০)
*ঘরের বউ (১৯৯০)
*ছোটবউ (১৯৮৮)
*প্রতিকার (১৯৮৭)
*সম্রাট ও সুন্দরী (১৯৮৭)
*শ্যামসাহেব (১৯৮৬)
*নিশান্তে (১৯৮৫)
*অমরগীতি (১৯৮৪)
*দুটি পাতা (১৯৮৩)
*তনয়া (১৯৮৩)
*অপরূপা (১৯৮২)
*মেঘমুক্তি (১৯৮২)
*ওগো বধূ সুন্দরী (১৯৮১)
*দক্ষযজ্ঞ (১৯৮০)

## টেলিভিশন
*এই নরদেহ

## তথ্যসূত্র

বিষয়শ্রেণী:১৯৩৩-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বাঙালি অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি হিন্দু
বিষয়শ্রেণী:বাঙালি থিয়েটার ব্যক্তিত্ব
বিষয়শ্রেণী:ভারতীয় মঞ্চ অভিনেত্রী
সোহরাব আলী সানা

**সোহরাব আলী সানা** (জন্ম: ১ ফেব্রুয়ারি ১৯৪৬) বাংলাদেশের খুলনা জেলার রাজনীতিবিদ, মুক্তিযোদ্ধা, আইনজীবী ও খুলনা-৬ (কয়রা-পাইকগাছা) আসনের সাবেক সংসদ সদস্য।

## প্রাথমিক জীবন
সোহরাব আলী সানা ১ ফেব্রুয়ারি ১৯৪৬ সালে খুলনা জেলার পাইকগাছা উপজেলার ফকিরাবাদ গ্রামে জন্মগ্রহণ করেন। তিনি কপিলমুনি সহচরী বিদ্যা মন্দির থেকে ১৯৬২ সালে ম্যাট্রিকুলেশন পাস করেন। ১৯৬৭ সালে খুলনার বিএল কলেজ থেকে উচ্চ মাধ্যমিক পাস করে রাজশাহী বিশ্ববিদ্যালয়ে ভর্তি হয়ে ১৯৭০ সালে স্নাতকোত্তর ডিগ্রী ও ১৯৮৪ সালে এলএলবি ডিগ্রী লাভ করেন।

## রাজনৈতিক জীবন
সোহরাব আলী সানা কর্মজীবনের শুরুতে গড়ুইখালী আলম শাহী ইনস্টিটিউটে শিক্ষাকতা করেন। তিনি ১৯৬৬ সালের ঐতিহাসিক ৬ দফা আন্দোলন সহ সকল রাজনৈতিক আন্দোলন সক্রিয় অংশ গ্রহণ করেন। ১৯৭১ সালে তিনি স্বাধীনতা যুদ্ধে সক্রিয় অংশগ্রহণ করেন।

আওয়ামী যুবলীগ প্রতিষ্ঠার পর অবিভক্ত পাইকগাছা আওয়ামী যুবলীগের প্রথম আহ্বায়ক হিসেবে দায়িত্ব পালন করে ১৯৭৪ সালে খুলনা জেলা আওয়ামী যুবলীগের সমাজ কল্যাণ সম্পাদক নির্বাচিত হন। ১৯৭৭ সালে খুলনা জেলা আওয়ামী লীগের সদস্য মনোনীত হন। ১৯৮৪ সালে খুলনা জেলা আওয়ামী লীগের কৃষি বিষয়ক সম্পাদক নির্বাচিত হন। ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের মনোনয়ন পেয়ে খুলনা-৬ (পাইকগাছা-কয়রা) আসন থেকে পরাজিত হন। ১৯৯৭ সালে প্রথমে জেলা কৃষক লীগের আহ্বায়ক ও পরে সভাপতি নির্বাচিত হন। ১৯৯৮ সালে বাংলাদেশ আওয়ামীলীগের জাতীয় কমিটির সদস্য মনোনীত হন।

তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে খুলনা-৬ (কয়রা-পাইকগাছা) আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৬-এ জন্ম
বিষয়শ্রেণী:খুলনার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নবম জাতীয় সংসদ সদস্য
বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
বিষয়শ্রেণী:বাংলাদেশী বিদ্যালয়ের শিক্ষক
বিষয়শ্রেণী:খুলনার আইনজীবী
বিষয়শ্রেণী:পাইকগাছা উপজেলার ব্যক্তি
সিঙ্গাপুরে ইসলাম

২০১০ সালের পরিসংখ্যান অনুযায়ী সিঙ্গাপুরের ১৫ বছর এবং এর অধিক বয়সী নাগরিকদের প্রায় ১৫% মুসলমান। এদের অধিকাংশই মালয় এবং সুন্নি। সিঙ্গাপুরের মুসলমানদের ১৭ শতাংশ দক্ষিণ এশীয় বংশোদ্ভূত। অন্যদের মধ্যে রয়েছে চীনা, আরব ও ইউরোশীয় সম্প্রদায়ের। সিঙ্গাপুরের মুসলমানদের অধিকাংশ ঐতিহ্যগতভাবেই সুন্নি মুসলমান, যারা শাফি বা হানাফি মাজহাবের অনুসরণ করে।

## আইনি ইতিহাস
যেহেতু এই অঞ্চলে ইসলামের আগমন ঘটে, সেহেতু ইসলামী আমলাতন্ত্র সালতানাত মালয়ে দীর্ঘকাল একটি অবিচ্ছেদ্য অঙ্গ গঠন করেছিল। ১৫০০ এর দশকে মালাক্কা সালতানাতে শরিয়াহ আইন চর্চা করা হয়েছিল, পাশাপাশি এর জোহরের উত্তরসূরি হিসেবে সিঙ্গাপুরেও, যা ১৮২৪ সাল পর্যন্ত এর অবিচ্ছেদ্য অংশ ছিল বলে রেকর্ড করা হয়েছিল। ব্রিটিশরা যখন সিঙ্গাপুর শাসন শুরু করে, তখন শরিয়াহ আইন ব্যক্তিগত আইনে পরিণত হয়।

১৯১৫ সালে ব্রিটিশ ঔপনিবেশিক কর্তৃপক্ষ মোহামেডান এডভাইজারি বোর্ড প্রতিষ্ঠা করে। ইসলাম ধর্ম এবং অন্যদের সাথে সম্পর্কিত বিষয়গুলির উপর ঔপনিবেশিক কর্তৃপক্ষকে পরামর্শ দেওয়ার জন্য বোর্ডকে নিয়োগ দেওয়া হয়েছিল।

## মসজিদ
দেমেগং দায়েং ইব্রাহিম মসজিদ (যেটি মালয়েশিয়ার জহর রাজ্য পরিচালনা করে) বাদ দিয়ে সিঙ্গাপুরে ৭৫টি মসজিদ রয়েছে। সিঙ্গাপুরের সকল মসজিদ মুইস কর্তৃক পরিচালিত হয়।

## তথ্যসূত্র

বিষয়শ্রেণী:সিঙ্গাপুরে ইসলাম
বিষয়শ্রেণী:দেশ অনুযায়ী ইসলাম
বিষয়শ্রেণী:দক্ষিণ পূর্ব এশিয়ায় ইসলাম
ইস্তাম্বুল বাশাকশেহির ফুটবল ক্লাব

**ইস্তাম্বুল বাশাকশেহির ফুতবল কুলুবু** (, ; এছাড়াও **ইস্তাম্বুল বাশাকশেহির এফকে** অথবা শুধুমাত্র **ইস্তাম্বুল বাশাকশেহির** নামে পরিচিত) হচ্ছে ইস্তাম্বুল ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৯০ সালে প্রতিষ্ঠিত হয়েছে। ইস্তাম্বুল বাশাকশেহির এফকে তাদের সকল হোম ম্যাচ ইস্তাম্বুলের ফাতিহ তেরিম স্টেডিয়ামে খেলে থাকে; যার ধারণক্ষমতা হচ্ছে ১৭,১৫৬। বর্তমানে এই ক্লাবের ম্যানেজারের দায়িত্ব পালন করছেন ওকান বুরুক এবং সভাপতির দায়িত্ব পালন করছেন গোকসেল গুমুশদায়। তুর্কি রক্ষণভাগের খেলোয়াড় মাহমুত তেকদেমির এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ইস্তাম্বুল বাশাকশেহির এফকে এপর্যন্ত ২টি শিরোপা জয়লাভ করেছে; যার মধ্যে ১টি ১. লিগ এবং ১টি ২. লিগ শিরোপা রয়েছে।

## অর্জন
### ঘরোয়া
* **[[সুপার লিগ]]**
** রানার-আপ: ২০১৬–১৭, ২০১৮–১৯
* **[[তুর্কি কাপ]]**
** রানার-আপ: ২০১০–১১, ২০১৬–১৭
* **[[টিএফএফ প্রথম লিগ|১. লিগ]]**
** **চ্যাম্পিয়ন:** ২০১৩–১৪
* **[[টিএফএফ দ্বিতীয় লিগ|২. লিগ]]**
** **চ্যাম্পিয়ন:** ১৯৯২–৯৩, ১৯৯৬–৯৭

## তথ্যসূত্র

## বহিঃসংযোগ
*  


বিষয়শ্রেণী:সুপার লিগের ক্লাব
বিষয়শ্রেণী:তুরস্কের ফুটবল ক্লাব
বিষয়শ্রেণী:১৯৯০-এ তুরস্কে প্রতিষ্ঠিত
বিষয়শ্রেণী:১৯৯০-এ প্রতিষ্ঠিত ফুটবল ক্লাব
হোস দিগন্ত

***হোসা দিগন্ত*** (কন্নড়: ಹೊಸ ದಿಗಂತ) কর্ণাটকের একটি কন্নড় ভাষার সংবাদপত্র। "হোসা দিগন্ত" এর আক্ষরিক অর্থ "নতুন দিগন্ত"।

(পত্রিকার ট্যাগ লাইন *রাষ্ট্র জাগরুতিয়া দৈনিক,* কন্নড় : ರಾಷ್ಚ್ರ ಜಾಗೃತಿಯ ದೈನಿಕ), যার অর্থ "জাতীয় সচেতনতার দৈনিক", *হোসা দিগন্ত* জাতীয়তাবাদী আদর্শের পত্রিকা।  বিনায়ক ভাট মুরুর হোসা দিগন্তের সম্পাদক-প্রধান, এতে তরুণ প্রতিবেদক চিরু ভাটও ছিলেন, যিনি এর আগে সামায়া টিভি ও বিশ্ববাণী নিউজের সাথে ছিলেন। আরেকজন প্রখ্যাত কলামিস্ট ও লেখক রোহিথ চক্রতীর্থও পত্রিকায় লিখেন।

১৯৭৯ সালে শুরু হয়েছিল ম্যাঙ্গালোর থেকে, এখন ম্যাঙ্গালোর, বেঙ্গালুরু, শিমোগা এবং হুবলি সংস্করণ বের হয়। হুবলি সংস্করণ ২৭ মার্চ ২০১১ সালে চালু করা হয়, কর্ণাটকের মুখ্যমন্ত্রী জনাব ইয়েদুরাপ্পা উদ্বোধন করেছিলেন। 

## আরো দেখুন
* কন্নড় ভাষার সংবাদপত্রের তালিকা
* কন্নড় ভাষার ম্যাগাজিনের তালিকা
* ভারতে সংবাদপত্রের তালিকা
* কর্ণাটকের গণমাধ্যম
* ভারতের গণমাধ্যম

## তথ্যসূত্র

## বহিঃসংযোগ

* হোসা দিগন্তের দাপ্তরিক ওয়েবসাইট

বিষয়শ্রেণী:কন্নড় ভাষার সংবাদপত্র
বিষয়শ্রেণী:বেঙ্গালুরুর সংবাদপত্র
বিষয়শ্রেণী:১৯৭৯-এ প্রতিষ্ঠিত সংবাদপত্র
বিষয়শ্রেণী:১৯৭৯-এ কর্ণাটকে প্রতিষ্ঠিত
সিভাসস্পোর

**সিভাসস্পোর** () হচ্ছে সিভাস ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৮৭ সালের ৯ই মে তারিখে প্রতিষ্ঠিত হয়েছে। সিভাসস্পোর তাদের সকল হোম ম্যাচ সিভাসের সিভাস স্টেডিয়ামে খেলে থাকে; যার ধারণক্ষমতা হচ্ছে ২৭,৫৩২। বর্তমানে এই ক্লাবের ম্যানেজারের দায়িত্ব পালন করছেন রিজা চালিম্বায় এবং সভাপতির দায়িত্ব পালন করছেন মেজনুন ওতিয়াকমাজ। তুর্কি রক্ষণভাগের খেলোয়াড় জিয়া এরদাল এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সিভাসস্পোর এপর্যন্ত ২টি শিরোপা জয়লাভ করেছে; যেগুলো হচ্ছে টিএফএফ প্রথম লিগ শিরোপা। অন্যদিকে ইউরোপীয় এবং আন্তর্জাতিক প্রতিযোগিতায়, সিভাসস্পোরের সবচেয়ে বড় সাফল্য হচ্ছে ২০০৮ উয়েফা ইন্টারটোটো কাপের রানার-আপ হওয়া।

## অর্জন
### ঘরোয়া
***[[টিএফএফ প্রথম লিগ]]**
****চ্যাম্পিয়ন (২):** ২০০৪–০৫, ২০১৬–১৭
***[[সুপার লিগ]]**
***রানার-আপ (১):* ২০০৮–০৯

### ইউরোপীয়
***[[উয়েফা ইন্টারটোটো কাপ]]**
***রানার-আপ (১):* ২০০৮

## তথ্যসূত্র

## বহিঃসংযোগ

*  

বিষয়শ্রেণী:সিভাসস্পোর
বিষয়শ্রেণী:সুপার লিগের ক্লাব
বিষয়শ্রেণী:তুরস্কের ফুটবল ক্লাব
বিষয়শ্রেণী:১৯৬৭-এ তুরস্কে প্রতিষ্ঠিত
বিষয়শ্রেণী:১৯৬৭-এ প্রতিষ্ঠিত ফুটবল ক্লাব
মহীশূর মিত্র

***মিসুরু মিত্রা***  ভারতের মহীশূর থেকে প্রকাশিত একটি ভারতীয় কন্নড় ভাষার সকালের দৈনিক পত্রিকা। একটি আঞ্চলিক সংবাদপত্র, এটি পাঁচটি জেলা জুড়ে রয়: মাইসুরু, মান্ড্যা, কোডাগু, হাসান এবং চামারাজানগর।  এই পত্রিকাটি ১৯৭৮ সালে চালু হয়েছিল। এর প্রতিষ্ঠাতা, সম্পাদক এবং প্রকাশক হলেন উদ্যোক্তা এবং লেখক কে বি গণপতি।

## আরো দেখুন

* স্টার অব মহীশূর (ভগিনী উদ্যোগ)
* কন্নড় ভাষার সংবাদপত্রের তালিকা
* কন্নড় ভাষার ম্যাগাজিনের তালিকা
* ভারতে সংবাদপত্রের তালিকা
* কর্ণাটকের গণমাধ্যম
* ভারতের গণমাধ্যম

## তথ্যসূত্র

## বহিঃসংযোগ

* ''মিসুরু মিত্রা''  অফিসিয়াল সাইট 
* ই-পেপার ''মিসুরু মিত্রা''

বিষয়শ্রেণী:কন্নড় ভাষার সংবাদপত্র
বিষয়শ্রেণী:১৯৭৮-এ প্রতিষ্ঠিত সংবাদপত্র
বিষয়শ্রেণী:১৯৭৮-এ কর্ণাটকে প্রতিষ্ঠিত
সংযুক্ত কর্ণাটক

***সংযুক্ত কর্ণাটক*** একটি প্রধান কন্নড় সংবাদপত্র যার সদর দপ্তর কর্ণাটকের হুবলিতে। এটি বেঙ্গালুরু এবং ম্যাঙ্গালোর থেকেও প্রকাশিত হয়।

## পটভূমি
সংযুক্ত কর্ণাটক ১৯২১ সালে প্রথম প্রকাশিত হয়েছিল।  দেশপ্রেম, সত্যবাদিতা এবং জাতীয়তাবাদী আদর্শের প্রচারের জন্য, অশান্ত জাতীয় আন্দোলনের সময়, প্রায় শত বছর আগে ভারতের প্রবীণ মুক্তিযোদ্ধাদের দ্বারা লোক শিক্ষা ট্রাস্ট প্রতিষ্ঠা করা হয়েছিল। এর আদর্শে ট্রাস্ট সাংবাদিকতা সহ অনেকগুলি কর্মকাণ্ড গ্রহণ করেছিল।

লোক শিক্ষা ট্রাস্টের প্রধান প্রকাশনা, কান্নাডা দৈনিক *সামিউক্তা কর্ণাটকার* একটি ভালো সুনাম রয়েছে এবং জনসাধারণের মাঝে এর একটা অবস্থান রয়েছে। স্বাধীনতা আন্দোলনের মধ্য দিয়ে জন্মগ্রহণ করা, এটি দেশপ্রেম তৈরিতে এবং ভূমি, ভাষা ও সম্পদ সুরক্ষায় সক্রিয় ভূমিকা পালন করেছে।

যদিও এটি কর্ণাটকের প্রাচীনতম দৈনিক, এটি দ্রুত প্রযুক্তিগত অগ্রগতির সাথে তাল মিলিয়ে চলেছে।

## ভগিনী প্রকাশনা
* কর্মবীর, একটি সাপ্তাহিক পত্রিকা 
* কস্তুরি, একটি মাসিক পত্রিকা

## আরো দেখুন

* কন্নড় ভাষার সংবাদপত্রের তালিকা
* কন্নড় ভাষার ম্যাগাজিনের তালিকা
* ভারতে সংবাদপত্রের তালিকা
* কর্ণাটকের গণমাধ্যম
* ভারতের গণমাধ্যম

## তথ্যসূত্র

## বহিঃসংযোগ

* 

বিষয়শ্রেণী:কন্নড় ভাষার সংবাদপত্র
বিষয়শ্রেণী:১৯২১-এ ভারতে প্রতিষ্ঠিত
বিষয়শ্রেণী:কর্ণাটকের সংবাদপত্র
বিষয়শ্রেণী:১৯২১-এ প্রতিষ্ঠিত প্রকাশনা
বিষয়শ্রেণী:১৯২১-এ প্রতিষ্ঠিত সংবাদপত্র
পাকিস্তান মুসলিম লীগ (জেড)

**পাকিস্তান মুসলিম লিগ** (**''জিয়া**-উল-হক শহীদ'') () হচ্ছে ২০০২ সালে প্রতিষ্ঠিত পাকিস্তানের একটি রাজনৈতিক দল। ১৯৭৮ সাল থেকে ১৯৮৮ সাল পর্যন্ত প্রায় ১০ বছর ধরে পাকিস্তানের রাষ্ট্রপতি থাকা জেনারেল জিয়া-উল-হকের নামে দলটির নামকরণ করা হয়। ২০০২ সালের পাকিস্তানের সাধারণ নির্বাচনে এই দল থেকে জেনারেল জিয়া-উল-হকের পুত্র ইজাজ-উল-হক জাতীয় পরিষদের সদস্য নির্বাচিত হন। পারভেজ মুশাররফের সমর্থিত পাকিস্তান মুসলিম লিগ (কিউ)-এর সাথে একীভূত হন। এর ফলস্বরূপ তিনি পাকিস্তানের 'ধর্ম এবং আন্তঃধর্মীয় সংস্কৃতি' বিষয়ক মন্ত্রণালয়ের মন্ত্রিত্ব লাভ করেন। ২০০৮ সালের পাকিস্তানের সাধারণ নির্বাচনে পিএমএল (কিউ)-এর পরাজয়ের ফলে ২০১০ সালের ফেব্রুয়ারিতে পিএমএল-জেড পিএমএল (কিউ)-এর নেতৃত্বাধীন বৃহত্তর দল (জোট) থেকে বেরিয়ে যায়।

২০১০ সালের মার্চ মাসে পিএমএল-জিয়া বাহাওয়ালনগরের পাঞ্জাব প্রাদেশিক আসনে অনুষ্ঠিত উপনির্বাচনে সফলভাবে প্রতিদ্বন্দ্বিতা করে পাকিস্তান পিপলস পার্টিকে যথেষ্ট বিচলিত করেছিল। ২০১০ সালের বন্যার সময় দলটি দক্ষিণ পাঞ্জাবের বন্যাদুর্গত স্থানে লক্ষ লক্ষ টাকার ত্রাণ সামগ্রী বিতরণের জন্য জাতীয় মনোযোগে এসেছিল।

৯ অক্টোবর ২০১১ সালে, পিএমএল-জিয়া একমাত্র দল হিসেবে পিএমএল-এনের প্রদত্ত হুমকিকে সমর্থন জানায়; হুমকিগুলি ছিল পাঞ্জাব প্রাদেশিক পরিষদ ভেঙে দেওয়া হবে এবং ২০১২ সালের সিনেট নির্বাচনে পাকিস্তান পিপলস পার্টির প্রত্যাশিত বিজয়কে রোধ করা হবে।

২০১৩ সালের সাধারণ নির্বাচনে, পিএমএল-জেড দুটি আসনে প্রতিদ্বন্দ্বিতা করে জাতীয় পরিষদের এনএ-১৯১ বাহওয়ালনগর এবং পাঞ্জাব প্রাদেশিক পরিষদের দুটি আসন থেকে পুনরায় জয়লাভ করে।

ইজাজ-উল-হকের নির্বাচনী এলাকা এনএ-১৯১ আসনে (বাহাওয়ালপুর) ২০১৩ সালের সাধারণ নির্বাচনে দেশে সবচেয়ে বেশি ভোটার উপস্থিতির রেকর্ড হয়েছে।

## নির্বাচনী ইতিহাস
### জাতীয় পরিষদের নির্বাচন

## তথ্যসূত্র

বিষয়শ্রেণী:২০০২-এ পাকিস্তানে প্রতিষ্ঠিত
বিষয়শ্রেণী:পাকিস্তানের ইসলামি রাজনৈতিক দল
বিষয়শ্রেণী:মুসলিম লিগ
বিষয়শ্রেণী:পাকিস্তানের রাজনৈতিক দল
বিষয়শ্রেণী:মুসলিম লিগের বিচ্ছিন্ন দল
বিষয়শ্রেণী:পাকিস্তানের রক্ষণশীল দল
বিষয়শ্রেণী:পাকিস্তানের জাতীয়তাবাদী দল
বেশিকতাশ জিমনাস্টিক ক্লাব

**বেশিকতাশ জিমনাস্টিক কুলুবু** (; এছাড়াও **বেশিকতাশ জেকে** অথবা শুধুমাত্র **বেশিকতাশ** () নামে পরিচিত) হচ্ছে ইস্তাম্বুল ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯০৩ সালের ৩রা মার্চ তারিখে প্রতিষ্ঠিত হয়েছে। বেশিকতাশ জেকে তাদের সকল হোম ম্যাচ ইস্তাম্বুলের ভোডাফোন পার্কে খেলে থাকে; যার ধারণক্ষমতা হচ্ছে ৪১,৯০৩। বর্তমানে এই ক্লাবের ম্যানেজারের দায়িত্ব পালন করছেন সের্গেন ইয়ালচিন এবং সভাপতির দায়িত্ব পালন করছেন আহমেত নুর চেবি। কানাডীয় মধ্যমাঠের খেলোয়াড় আটিবা হাচিনসন এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, বেশিকতাশ জেকে এপর্যন্ত ৩৮টি শিরোপা জয়লাভ করেছে; যার মধ্যে ১৫টি তুর্কি সুপার লিগ, ৩টি তুর্কি জাতীয় বিভাগ, ২টি তুর্কি ফুটবল চ্যাম্পিয়নশিপ, ৯টি তুর্কি কাপ, ৮টি তুর্কি সুপার কাপ এবং ১টি আতাতুর্ক কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, বেশিকতাশের সবচেয়ে বড় সাফল্য হচ্ছে ৩টি উয়েফা প্রতিযোগিতার কোয়ার্টার ফাইনালে পৌঁছানো।

## অর্জন
### ঘরোয়া
#### চ্যাম্পিয়নশিপ
* **[[সুপার লিগ|তুর্কি সুপার লিগ]]**
** **চ্যাম্পিয়ন (১৫):** ১৯৫৬–৫৭, ১৯৫৭–৫৮, ১৯৫৯–৬০, ১৯৬৫–৬৬, ১৯৬৬–৬৭, ১৯৮১–৮২, ১৯৮৫–৮৬, ১৯৮৯–৯০, ১৯৯০–৯১, ১৯৯১–৯২, ১৯৯৪–৯৫, ২০০২–০৩, ২০০৮–০৯, ২০১৫–১৬, ২০১৬–১৭
** রানার-আপ (১৪): ১৯৬২–৬৩, ১৯৬৩–৬৪, ১৯৬৪–৬৫, ১৯৬৭–৬৮, ১৯৭৩–৭৪, ১৯৮৩–৮৪, ১৯৮৬–৮৭, ১৯৮৭–৮৮, ১৯৮৮–৮৯, ১৯৯২–৯৩, ১৯৯৬–৯৭, ১৯৯৮–৯৯, ১৯৯৯–২০০০, ২০০৬–০৭
* **[[তুর্কি জাতীয় বিভাগ]]**
** **চ্যাম্পিয়ন:** ১৯৪১, ১৯৪৪, ১৯৪৭
** রানার-আপ: ১৯৩৮, ১৯৪৫, ১৯৪৬
* **[[তুর্কি ফুটবল চ্যাম্পিয়নশিপ]]**
** **চ্যাম্পিয়ন:** ১৯৩৪, ১৯৫১
** রানার-আপ: ১৯৪১, ১৯৪৬

#### কাপ
* **[[তুর্কি কাপ]]**
** **চ্যাম্পিয়ন (৯):** ১৯৭৪–৭৫, ১৯৮৮–৮৯, ১৯৮৯–৯০, ১৯৯৩–৯৪, ১৯৯৭–৯৮, ২০০৫–০৬, ২০০৬–০৭, ২০০৮–০৯, ২০১০–১১
** রানার-আপ (৬): ১৯৬৫–৬৬, ১৯৭৬–৭৭, ১৯৮৩–৮৪, ১৯৯২–৯৩, ১৯৯৮–৯৯, ২০০১–০২
* **[[তুর্কি সুপার কাপ]]**
** **চ্যাম্পিয়ন (৮):** ১৯৬৭, ১৯৭৪, ১৯৮৬, ১৯৮৯, ১৯৯২, ১৯৯৪, ১৯৯৮, ২০০৬
**রানার-আপ (১২): ১৯৬৬, ১৯৭৫, ১৯৭৭, ১৯৮২, ১৯৯০, ১৯৯১, ১৯৯৩, ১৯৯৫, ২০০৭, ২০০৯, ২০১৬, ২০১৭
* **[[আতাতুর্ক কাপ]]**
** **চ্যাম্পিয়ন:** ২০০০
** রানার-আপ: ১৯৯৮

### ইউরোপীয়
***[[উয়েফা চ্যাম্পিয়নস লিগ|ইউরোপীয় কাপ/উয়েফা চ্যাম্পিয়নস লিগ]]**
**কোয়ার্টার ফাইনাল: ১৯৮৬–৮৭
***[[উয়েফা ইউরোপা লিগ|উয়েফা কাপ/উয়েফা ইউরোপা লিগ]]**
**কোয়ার্টার ফাইনাল: ২০০২–০৩, ২০১৬–১৭

## তথ্যসূত্র

## বহিঃসংযোগ

*   

বিষয়শ্রেণী:বেশিকতাশ জিমনাস্টিক ক্লাব
বিষয়শ্রেণী:সুপার লিগের ক্লাব
বিষয়শ্রেণী:তুরস্কের ফুটবল ক্লাব
বিষয়শ্রেণী:১৯০৩-এ তুরস্কে প্রতিষ্ঠিত
বিষয়শ্রেণী:১৯০৩-এ প্রতিষ্ঠিত ফুটবল ক্লাব
বিষয়শ্রেণী:অনির্বাসিত ফুটবল ক্লাব
সঞ্জীবনী

**সঞ্জীবনী**, একটি প্রধান হয় কন্নড় সংবাদপত্র (সান্ধ্যকালীন), যার সদর দপ্তর বেঙ্গালুরু, কর্ণাটক।  এটি ১৯৮২ সালের ১০ ডিসেম্বর শুরু হয়েছিল, ২০০৭ সালে ২৫ বছর পূর্ণ হয়। ১৯৯৮ সালে ওয়ার্ল্ড ওয়াইড ওয়েবে স্থাপন করা প্রথম দক্ষিণ ভারতীয় ভাষার সংবাদপত্র এবং ২০০১ সালে মাইক্রোসফ্ট জরিপে "১ নং কন্নড় সংবাদপত্র" নির্বাচিত হয়েছিল।  ২০১০-র হিসাবে, *সঞ্জীবনী* রাজ্যের ১০টি কেন্দ্র: বেঙ্গালুরু, মঙ্গালোর, হুবলি, গুলবার্গা, বেলারি, রায়চুর, মাইসুর, ডেভেনগেরে, তুমকুর এবং শিমোগা থেকে প্রকাশিত হয়। ২০১০ সালে এপ্রিলে পত্রিকাটি তাদের ওয়েবসাইটের একটি মোবাইল সংস্করণ চালু করে। 

## আরো দেখুন
* কন্নড় ভাষার সংবাদপত্রের তালিকা
* কন্নড় ভাষার ম্যাগাজিনের তালিকা
* ভারতে সংবাদপত্রের তালিকা
* কর্ণাটকের গণমাধ্যম
* ভারতের গণমাধ্যম

## তথ্যসূত্র

## বহিঃসংযোগ

*  

বিষয়শ্রেণী:কন্নড় ভাষার সংবাদপত্র
বিষয়শ্রেণী:বেঙ্গালুরুর সংবাদপত্র
বিষয়শ্রেণী:১৯৮২-এ প্রতিষ্ঠিত প্রকাশনা
বিষয়শ্রেণী:১৯৮২-এ কর্ণাটকে প্রতিষ্ঠিত
সুড্ডি নাও

***সুড্ডি নাও*** ভারত থেকে ইংরেজি এবং কন্নড় ভাষায় প্রকাশিত একটি শীর্ষস্থানীয় অনলাইন নিউজ পোর্টাল। সুড্ডি নাও নিউজের মূল লক্ষ্য হ'ল আজকের লাইভ নিউজ, ব্রেকিং নিউজ এবং খবরের শিরোনাম (শীর্ষ সংবাদ) প্রকাশ করা। রাজনৈতিক, ব্যবসা, খেলাধুলা, চলচ্চিত্র, স্বাস্থ্য ও প্রযুক্তি সম্পর্কিত সংবাদ কন্নড় এবং ইংরেজি উভয় ভাষায় প্রকাশ করে। চ্যানেলটি স্বাস্থ্য এবং সাম্প্রতিক বিষয় সম্পর্কিত বিভিন্ন প্রবন্ধ প্রকাশ করে। উভয় ভাষায় এর রান্নার বিভাগ রয়েছে।

পত্রিকাটি চাকরী, বিবাহ, ভ্রমণ, আবাসন এবং অন্যান্য অনলাইন কেনাকাটা  ব্যবসার জন্য শ্রেণিবদ্ধ পরিষেবাও সরবরাহ করে।

## আরো দেখুন

* কন্নড় ভাষার সংবাদপত্রের তালিকা
* কন্নড় ভাষার ম্যাগাজিনের তালিকা
* ভারতের সংবাদপত্রের তালিকা
* কর্ণাটকের গণমাধ্যম
* ভারতের গণমাধ্যম

## তথ্যসূত্র

## বহিঃসংযোগ

* দাপ্তরিক ইংরেজি ওয়েবসাইট 
* দাপ্তরিক কন্নড় ওয়েবসাইট

বিষয়শ্রেণী:কন্নড় ভাষার সংবাদপত্র
অফিস কেবেকোয়া দ্য লা লঁগ ফ্রঁসেজ

**অফিস কেবেকোয়া দ্য লা লঁগ ফ্রঁসেজ** (, ; ) একটি কানাডীয় গণসংগঠন যা ১৯৬১ সালের ২৪শে মার্চে জঁ ল্যসাজের লিবারেল সরকারের আমলে প্রতিষ্ঠিত হয়েছিল। এটি কানাডার কেবেক প্রদেশের ফরাসি ভাষা নিয়ন্ত্রক সংস্থা। মিনিস্ত্যার দ্য লা ক্যুলত্যুর এ দে কম্যুনিকাসিওঁ দ্যু কেবেকের সঙ্গে সংযুক্ত এই প্রতিষ্ঠানটির প্রাথমিক লক্ষ্য এর ১লা এপ্রিল ১৯৬৪ বিবৃতি অনুযায়ী ছিল “আন্তর্জাতিক ফরাসিকে শ্রেণিবদ্ধ করা, উত্তম কানাডীয়বাদ প্রচার করা এবং ইংরেজিয়ানার বিরুদ্ধে লড়াই করা …... কেবেকে ভাষার সাধারণীকরণের ক্ষেত্রে কাজ করা এবং একটি বৈশ্বিক ভাষানীতি বাস্তবায়নে রাষ্ট্রীয় হস্তক্ষেপকে সমর্থন করা যা কেবেকে ফরাসিকে অগ্রাধিকারী ভাষা হিসেবে প্রতিষ্ঠিত করার আর্থসামাজিক প্রেরণাসমূহকে গুরুত্বসহকারে বিবেচনা করবে।”

১৯৭৭ সালের ফরাসি ভাষা দলিল এর কর্তৃত্ব বর্ধিত করে এবং আরও দু’টি সংগঠন প্রতিষ্ঠিত করে: *কমিসিওঁ দ্য তপনিমি* ও *কঁসেই স্যুপেরিয়র দ্য লা লঁগ ফ্রঁসেজ*।

## পাদটীকা

## তথ্যসূত্র

## বহিঃসংযোগ
* L'Office québécois de la langue française

বিষয়শ্রেণী:ফরাসি ভাষা
বিষয়শ্রেণী:ভাষা নিয়ন্ত্রক সংস্থা
আলানিয়াস্পোর

**আলানিয়াস্পোর** () হচ্ছে আলানিয়া ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৪৮ সালে প্রতিষ্ঠিত হয়েছে। আলানিয়াস্পোর তাদের সকল হোম ম্যাচ আলানিয়ার বাহচেশেহির ওকুল্লারি স্টেডিয়ামে খেলে থাকে; যার ধারণক্ষমতা হচ্ছে ১০,৮৪২। বর্তমানে এই ক্লাবের ম্যানেজারের দায়িত্ব পালন করছেন চায়দাশ আতান এবং সভাপতির দায়িত্ব পালন করছেন হাসান চাভুশোয়লু। তুর্কি মধ্যমাঠের খেলোয়াড় এফেজান কারাজা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আলানিয়াস্পোর এপর্যন্ত ১টি শিরোপা জয়লাভ করেছে; যেটি হচ্ছে টিএফএফ তৃতীয় লিগ শিরোপা।

## অর্জন
**[[টিএফএফ প্রথম লিগ|১. লিগ]]**
* **প্লে-অফ বিজয়ী:** ২০১৫–১৬
**[[টিএফএফ দ্বিতীয় লিগ|২. লিগ]]**
* **প্লে-অফ বিজয়ী:** ২০১৩–১৪
**[[টিএফএফ তৃতীয় লিগ|৩. লিগ]]**
* **চ্যাম্পিয়ন:** ১৯৮৭–৮৮, ২০০৩–০৪
**[[তুর্কি কাপ]]**
* রানার-আপ: ২০১৯–২০

## তথ্যসূত্র

## বহিঃসংযোগ

*  


বিষয়শ্রেণী:সুপার লিগের ক্লাব
বিষয়শ্রেণী:তুরস্কের ফুটবল ক্লাব
বিষয়শ্রেণী:১৯৪৮-এ তুরস্কে প্রতিষ্ঠিত
বিষয়শ্রেণী:১৯৪৮-এ প্রতিষ্ঠিত ফুটবল ক্লাব
এভাঞ্জেলিস্তা তর্‌‌রিচেল্লি

**এভাঞ্জেলিস্তা তর্‌‌রিচেল্লি** (; আ-ধ্ব-ব: [evandʒeˈlista torriˈtʃɛlli]; ; ১৫ অক্টোবর ১৬০৮২৫ অক্টোবর ১৬৪৭) একজন ইতালীয় পদার্থবিজ্ঞানী এবং গণিতবিদ এবং গালিলেও-র ছাত্র ছিলেন। তিনি বায়ুচাপমানযন্ত্র বা ব্যারোমিটার আবিষ্কারের জন্য পরিচিত, কিন্তু আলোকবিজ্ঞান এবং অবিভাজ্য পদ্ধতিতে তার কাজের অগ্রগতির জন্যও বিখ্যাত ।

## জীবনী
### প্রথম জীবন
১৬০৮ সালের ১৫ অক্টোবর এভাঞ্জেলিস্তা তর্‌‌রিচেল্লি রোমে জন্মগ্রহণ করেন।

## আরও দেখুন
* তর্‌‌রিচেল্লির পরীক্ষা
## তথ্যসূত্র

বিষয়শ্রেণী:পদার্থবিজ্ঞানী
বিষয়শ্রেণী:১৬০৭-এ জন্ম
বিষয়শ্রেণী:১৬৪৭-এ মৃত্যু
বিষয়শ্রেণী:ইতালীয় পদার্থবিজ্ঞানী
বিষয়শ্রেণী:ইতালীয় উদ্ভাবক
বিষয়শ্রেণী:টাইফয়েড জ্বরে মৃত্যু
বিষয়শ্রেণী:১৬০৮-এ জন্ম
বিষয়শ্রেণী:ইতালীয় রোমান ক্যাথলিক
বিষয়শ্রেণী:ইতালীয় বৈজ্ঞানিক যন্ত্র নির্মাতা
উত্তরা আধুনিক মেডিকেল কলেজ

**উত্তরা আধুনিক মেডিকেল কলেজ** হলো বাংলাদেশের একটি ব্যক্তিমালিকানাধীন চিকিৎসা মহাবিদ্যালয়। ঢাকার উত্তরায় স্থাপিত প্রতিষ্ঠানটি ২০০৭-০৮ শিক্ষাবর্ষে কার্যক্রম শুরু করে। এটি ঢাকা বিশ্ববিদ্যালয় অধিভুক্ত। কলেজটি পাঁচ বছর মেয়াদী কোর্স শেষে বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত এমবিবিএস সনদ প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক।

## ইতিহাস
১৯৮৪ সালের মাঝামাঝি সময়ে চিকিৎসা পেশার একদল ব্যক্তির উদ্যোগে বাংলাদেশের বেসরকারী খাতে বাংলাদেশ মেডিকেল স্টাডিজ গবেষণা ইনস্টিটিউট (বিএমএসআরআই) প্রতিষ্ঠা করেন। যেটি পরবর্তীতে বাংলাদেশের প্রথম বেসরকারি মেডিকেল কলেজ বাংলাদেশ মেডিকেল কলেজ প্রতিষ্ঠা করে। উত্তরা আধুনিক মেডিকেল কলেজ ও হাসপাতাল বিএমএসআরআইয়ের নেতৃত্বে বেড়ে ওঠা প্রতিষ্ঠান। ২০০৩ সালের ১০ মার্চ 'ইনডোর' সুবিধাসহ হাসপাতাল চালু হয়। ৫০০ শয্যা বিশিষ্ট এই হাসপাতালটি এখন বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ে নিবন্ধিত। ২০০৭ সালে এটি বিএমএসআরআই 'উত্তরা আধুনিক মেডিকেল কলেজ' হিসেবে যাত্রা করে। কলেজটি ২০০৮ সালে ঢাকা বিশ্ববিদ্যালয় অধিভুক্ত হয়।

## অবকাঠামো
কলেজ ও হাসপাতাল মোট ৮৭২৬০.০৩৫ বর্গফুট (৫ বিঘা) জমিতে অবস্থিত। প্রাঙ্গনে সাতটি কাঠামো রয়েছে যার মধ্যে একটি ১৭ তলা বিল্ডিং এবং ৩ টি বিল্ডিং রয়েছে যার মধ্যে ৫০০ রোগীর জন্য পৃথক বহির্বিভাগ, জরুরি ও আধুনিক ডায়াগনস্টিক সুবিধা রয়েছে।

## আরও দেখুন
* বাংলাদেশের মেডিকেল কলেজসমূহের তালিকা

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:উত্তরা
বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:ঢাকার হাসপাতাল
বিষয়শ্রেণী:২০০৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০৭-এ প্রতিষ্ঠিত
বিষয়শ্রেণী:২০০৭-এ বাংলাদেশে প্রতিষ্ঠিত
জ্যান স্টার্লিং

**জ্যান স্টার্লিং** (জন্ম জেন স্টার্লিং অ্যাড্রিয়ান্স, ৩ এপ্রিল ১৯২১ - ২৬ মার্চ ২০০৪) ছিলেন একজন মার্কিন অভিনেত্রী। তিনি চলচ্চিত্র, টেলিভিশন ও মঞ্চে অভিনয় করতেন। ১৯৫০-এর দশকে অ্যাক্টরস স্টুডিওতে যোগদানের পর তিনি চলচ্চিত্রে সক্রিয় হয়ে ওঠেন। তিনি *[[দ্য হাই অ্যান্ড মাইটি (চলচ্চিত্র)|দ্য হাই অ্যান্ড মাইটি]]* (১৯৫৪) চলচ্চিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন, এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অন্যতম সেরা কাজ ছিল কার্ক ডগলাসের বিপরীতে বিলি ওয়াইল্ডারের *[[এইস ইন দ্য হোল (১৯৫১-এর চলচ্চিত্র)|এইস ইন দ্য হোল]]* (১৯৫১) চলচ্চিত্রে সুবিধাবাদী স্ত্রীর চরিত্র। ১৯৬০-এর দশকে তার কর্মজীবনে ছন্দপতন হলেও তিনি পরবর্তী কালে মাঝে মাঝে টেলিভিশন ও মঞ্চে অভিনয় চালিয়ে যান।

## প্রারম্ভিক জীবন
স্টার্লিং ১৯২১ সালের ৩রা এপ্রিল নিউ ইয়র্ক সিটিতে জন্মগ্রহণ করেন। তার মাতা এলিনর ওয়ার্ড (বিবাহপূর্ব ডিন্স) এবং পিতা উইলিয়াম অ্যালেন অ্যাড্রিয়েন্স জুনিয়র ছিলেন একজন স্থপতি ও বিজ্ঞাপন নির্বাহী। তার ছোট বোন অ্যান "মিমি" অ্যান্ড্রিয়েন্স ছিলেন একজন মডেল ও ব্যবসায়ী। জেন ধনাঢ্য পরিবারে বেড়ে ওঠেন এবং প্রাইভেট স্কুলে পড়াশোনা করেন। এরপর তারা সপরিবারে প্রথমে ইউরোপ ও পরে দক্ষিণ আমেরিকা চলে যান। ইউরোপে তিনি লন্ডন ও প্যারিসে প্রাইভেট শিক্ষকের অধীনে পড়াশোনা করেন এবং লন্ডনে ফে কম্পটন্‌স ড্রামাটিক স্কুলে অধ্যয়ন করেন।

## কর্মজীবন
১৯৪৭ সালে *[[টাইকুন (১৯৪৭-এর চলচ্চিত্র)|টাইকুন]]* চলচ্চিত্রে অভিনয়ের মধ্য দিয়ে তিনি জেন ড্যারিয়ান নামে চলচ্চিত্রাঙ্গনে আত্মপ্রকাশ করেন। রুথ গর্ডন পরবর্তী কালে তাকে তার মঞ্চনাম পরিবর্তনের জন্য বললে তিনি তাতে সম্মত হন এবং নাম পরিবর্তন করে জ্যান স্টার্লিং রাখেন। ১৯৫১ সালে তিনি কার্ক ডগলাসের বিপরীতে বিলি ওয়াইল্ডারের *[[এইস ইন দ্য হোল (১৯৫১-এর চলচ্চিত্র)|এইস ইন দ্য হোল]]* চলচ্চিত্রে সুবিধাবাদী স্ত্রীর চরিত্রে অভিনয় করেন। এই কাজের জন্য তিনি শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার অর্জন করেন। ১৯৫৪ সালে তিনি *[[দ্য হাই অ্যান্ড মাইটি (চলচ্চিত্র)|দ্য হাই অ্যান্ড মাইটি]]* চলচ্চিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন, এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯২১-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:বহুমূত্ররোগে মৃত্যু
বিষয়শ্রেণী:ক্যালিফোর্নিয়ায় রোগ সংক্রান্ত মৃত্যু
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
বিষয়শ্রেণী:শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:ফ্রান্সে মার্কিন প্রবাসী
বিষয়শ্রেণী:যুক্তরাজ্যে মার্কিন প্রবাসী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:ক্যালিফোর্নিয়ায়_বহুমূত্ররোগে_মৃত্যু
হায় বেঙ্গালুরু

***হায় বেঙ্গালুরু***, একটি বহুল প্রচারিত সাপ্তাহিক কন্নড় ভাষার ট্যাবলয়েড, যা বেঙ্গালুরু থেকে প্রকাশিত হয়।  ১৯৯৫ সালে এটি রবি বেলাগেরে প্রতিষ্ঠা করেছিলেন, সাথে ছিল আর টি ভিট্টালামূর্তি,  সোমনাথ, যোগী এবং আই এইচ সংগম দেব। এটি তাঁর বেঙ্গালুরুর পদ্মনাভবন অফিস থেকে প্রকাশিত হতো। *পাপিগালা লোকাদাল্লির* মত যা গুপ্ত আস্তানা সম্পর্কিত কলাম ছাড়াও *লাভ লাভিকে,* *বটম আইটেম* এবং *খাস বাত*  অনেক ভক্ত তৈরি করেছিল ছিল এবং পাঁচ বছর ধরে সর্বাধিক প্রচারিত সংবাদপত্র ছিল *হায় বেঙ্গালুরু*। 

২০০৩ সালে, ভারতের দক্ষিণাঞ্চলীয় রাজ্যগুলিতে মানহানিকর ও ক্ষতিকারক সাংবাদিকতার বিষয়ে ভারতের প্রেস কাউন্সিল কর্তৃক তদন্ত করা ৪৬টি অভিযোগের মধ্যে এর ১৩টি কভারেজ ছিল। 

## ভগিনী প্রকাশনা

* *[[হে মানসে|ও মানসে]]*, পাক্ষিক কন্নড় ভাষার যুব পত্রিকা

## আরো দেখুন

* কন্নড় ভাষার সংবাদপত্রের তালিকা 
* কন্নড় ভাষার ম্যাগাজিনের তালিকা 
* ভারতে সংবাদপত্রের তালিকা 
* কর্ণাটকের গণমাধ্যম 
* ভারতের গণমাধ্যম

## তথ্যসূত্র

বিষয়শ্রেণী:কন্নড় ভাষার সংবাদপত্র
বিষয়শ্রেণী:বেঙ্গালুরুর সংবাদপত্র
বিষয়শ্রেণী:১৯৯৫-এ কর্ণাটকে প্রতিষ্ঠিত
২০১৯ ভারতীয় বিমানবাহিনীর এএন-৩২ দুর্ঘটনা

৩ জুন ২০১৯ সাল, আসামের জোড়হাট বিমানবন্দর থেকে অরুণাচল প্রদেশের মেছুকায় যাওয়ার পথে ভারতীয় বিমানবাহিনীর একটি আন্তোনোভ এএন-৩২ দ্বি-ইঞ্জিন বিশিষ্ট টার্বোপ্রপ পরিবহন বিমানটি উড্ডয়নের প্রায় ৩৩ মিনিটের পরে স্থল নিয়ন্ত্রণের সাথে যোগাযোগ হারিয়ে ফেলে। বিমানে ১৩ জন ছিলেন। এক সপ্তাহব্যাপী অনুসন্ধান অভিযানের পরে, ১২,০০০ ফুট উচ্চতায় অরুণাচল প্রদেশের গাট্টে গ্রামের নিকটবর্তী পারি পাহাড়ের কাছে কোনও বেঁচে থাকা লোকের সঙ্গে ধ্বংসস্তূপটি পাওয়া যায়নি।

## যাত্রী
বিমানটিতে ভারতীয় বিমানবাহিনীর ১৩ জন কর্মী, আট জন ক্রু সদস্য এবং পাঁচ যাত্রী ছিলেন। সকলেই দুর্ঘটনাতে নিহত হয়।

## অনুসন্ধান অভিযান
আন্তোনভ আন-৩২ দ্বি-ইঞ্জিন বিশিষ্ট টার্বোপ্রপ পরিবহন বিমান ৩ জুন ২০১৯ সালে আসামের জোড়হাট বিমানবন্দর থেকে অরুণাচল প্রদেশের মেচুকা অ্যাডভান্সড ল্যান্ডিং গ্রাউন্ডের উদ্দেশ্যে যাত্রা করে। বিমানটি জোড়হাট থেকে দুপুর ১২:২৭ মিনিটে যাত্রা শুরু করে এবং উড্ডয়নের প্রায় ৩৩ মিনিটের পরে দুপুর ১ টা নাগাদ স্থল নিয়ন্ত্রণের সাথে যোগাযোগ হারিয়ে ফেলে।

আট দিনের অনুসন্ধান অভিযানের পরে, যা খারাপ আবহাওয়ার দ্বারা বাধাগ্রস্ত হয়, ১১ ই জুন, ২০১৯ সালে বিমানটির ধ্বংসস্তূপটি অরুণাচল প্রদেশের লিপো থেকে ১৬ কিলোমিটার উত্তরে, গাট্টে গ্রামের নিকটবর্তী পারি পাহাড়ের নিকটে ১২,০০০ ফুট উচ্চতায় পাওয়া যায়। ভারতীয় বিমানবাহিনী এর আগে যারা দুর্ঘটনা গ্রস্ত বিমানের তথ্য দিতে নিতে পারে তাদের জন্য ৫ লক্ষ ডলার ($,০০০ মার্কিন ডলার) নগদ পুরস্কারের প্রস্তাব করে। তল্লাশি অভিযানের জন্য সুখোই -৩০, সি -১৩০জে ও এএন-৩২ বিমান এবং এমআই ১৭ এবং এএলএইচ হেলিকপ্টারগুলির পাশাপাশি ভারতীয় সেনা, ইন্দো-তিব্বত সীমান্ত পুলিশ এবং রাজ্য পুলিশ বাহিনীকে নিযুক্ত করা হয়। ভারতীয় নৌবাহিনীর পি -৮ আই বিমানও মোতায়েন করা হয়। ইসরোর কার্টোস্যাট এবং রিস্যাট উপগ্রহও ব্যবহৃত হয়।

১২ ই জুন, ২০১৯ সালে ১৫ জন উদ্ধারকারীদের একটি দলকে দুর্ঘটনা স্থানের কাছাকাছি এয়ারড্রপড করা হয়, তবে রুক্ষ অঞ্চল ও খারাপ আবহাওয়ার কারণে তারা সেই জায়গায় পৌঁছাতে ব্যর্থ হয়। পরের দিন উদ্ধার দলটি ঘটনাস্থলে পৌঁছে জানায় যে কেউ বেঁচে নেই এবং তারা বিমানের রেকর্ডার উদ্ধার করে।

## তথ্যসূত্র

## বহিঃসংযোগ

বিষয়শ্রেণী:২০১৯-এ ভারতে বিপর্যয়
বিষয়শ্রেণী:অরুণাচল প্রদেশের ইতিহাস
বিষয়শ্রেণী:শি ইয়োমি জেলা
দীপিকা (সংবাদপত্র)

***দীপিকা***  মালয়ালম ভাষার একটি পত্রিকা, যা ভারতে প্রকাশিত প্রাচীনতম সংবাদপত্রগুলির মধ্যে একটি ।  ১৮৮৭ সালে শুরু হয়েছিল, এটি এখন প্রচলিত প্রাচীন মালয়ালম পত্রিকা।  *দীপিকা* কোট্টায়াম, কোচি, কান্নুর, থ্রিশুর, তিরুবনন্তপুরম এবং কোজিকোড থেকে সংস্করণ প্রকাশ করছে।  

## ইতিহাস

এপ্রিল ১৯৯২ এ সন্ধ্যকালীন সংস্করণ, **রাষ্ট্র দীপিকা** পত্রিকার দলে যুক্ত হয়েছিল।   

দীপিকা ২০১২ সালে পরিষেবার ১২৫ বছর পূর্ণ করেছে। এই সোনার অক্ষরের মাইলফলকটি চিহ্নিত করে দীপিকা বিভিন্ন ধরনের উদ্‌যাপন শুরু করেছিলেন। অন্যতম আকর্ষণ ছিল রাজু নায়েরের বিশেষ কার্টুন প্রদর্শনীটি ফেব্রুয়ারিতে তিরুবনন্তপুরমে অনুষ্ঠিত হয়েছিল। প্রখ্যাত শিল্পী কানহাই কুনিরামান প্রদর্শনীর উদ্বোধন করেন। প্রদর্শনী হলটি পরিদর্শন করেছেন সর্বস্তরের মানুষ। নিয়াত্তিঙ্কর বিশপ, ডঃ ভিনসেন্ট স্যামুয়েল প্রদর্শনীটি পরিদর্শন করা অনেকের মধ্যে ছিলেন।   

## আরো দেখুন

* মালয়ালম ভাষার সংবাদপত্রগুলির তালিকা 
* মালয়ালম-ভাষার ম্যাগাজিনের তালিকা 
* ভারতের সংবাদপত্রের তালিকা 
* রেজি জোসেফ পাল্লুথুরুথিয়িল 

## তথ্যসূত্র

## বহিঃসংযোগ

* ''দীপিকা'' অনলাইন সংস্করণ 
* ''রাষ্ট্র দীপিকা'' 
বিষয়শ্রেণী:মালয়ালম ভাষার সংবাদপত্র
বিষয়শ্রেণী:ভারতের দৈনিক সংবাদপত্র
বিষয়শ্রেণী:১৮৮৭-এ ভারতে প্রতিষ্ঠিত
সুনাপরান্ত

***সুনাপরন্ত***  (কোঙ্কাণী: सुनापरांत,  ) দেবনাগরী লিপির একটি কোঙ্কানি পত্রিকা ছিল।   ভারতের গোয়া ভিত্তিক, এটি ১৯৮৭ সাল থেকে ২০১৫ পর্যন্ত পরিচালিত হয়েছিল।  এটি গণেশ চতুর্থী বার্ষিক উৎসবের সময় একটি বিশেষ ম্যাগাজিন প্রকাশ করেছিল। *গোয়ানদের*  দীর্ঘদিনের লড়াইয়ের পরে ওই বছরের ৪ ফেব্রুয়ারি *কোঙ্কাণীকে* সরকারী ভাষা করার পরে ১৯৮৭ সালের ১৩ মে *সুনাপরান্ত*  শুরু হয়েছিল।

## ইতিহাস
চন্দ্রকান্ত কেনি, যিনি *রাষ্ট্রমতেরও* সম্পাদনা *করছিলেন*, তিনি কোঙ্কানি আন্দোলনের দুর্গ মারগাও থেকে শুরু হওয়া চার পাতার *কোঙ্কানি* পত্রিকার প্রতিষ্ঠাতা সম্পাদক ছিলেন। তারপরে উদয় ভেম্ব্রে ও রাজু নায়ক তাঁর স্থলাভিষিক্ত হন, তারপরে সাদাকালো সংবাদপত্রটি ২০০৪ সালে ১০ পৃষ্ঠার রঙিন সংস্করণ সহ রাজধানী পানজী শহরে স্থানান্তরিত হয়। পানাজীতে সন্দেশ প্রভুদশাই, অনন্ত সালকর এবং বাবলি নায়েক এর সম্পাদক ছিলেন।

প্রথম সংস্করণটি প্রকাশের প্রায় ২৮ বছর পরে, *সুনাপরন্ত*  ১ আগস্ট ২০১৫ সালে এর ম্যানেজমেন্ট একে বন্ধ করে দিয়েছিল, এমন সিদ্ধান্তের কারণ হিসাবে তারা সংবাদপত্র প্রকাশের ব্যয়বহুল *ব্যয়কে* দায়ী করেছিল। 

## তথ্যসূত্র

বিষয়শ্রেণী:মালয়ালম ভাষার সংবাদপত্র
বিষয়শ্রেণী:ভারতের দৈনিক সংবাদপত্র
বিষয়শ্রেণী:গোয়ার গণমাধ্যম
বিষয়শ্রেণী:১৯৮৭-এ প্রতিষ্ঠিত সংবাদপত্র
চন্দ্রিকা (সংবাদপত্র)

***চন্দ্রিকা***, একটি মালায়ালাম পত্রিকা যা কেরালার মুসলিম মুদ্রণ ও প্রকাশনা সংস্থা দ্বারা পরিচালিত।  এটি ভারতীয় ইউনিয়ন মুসলিম লীগের মুখপত্র  এবং কালিকট, কান্নুর, মালাপ্পুরম, কোচি, তিরুবনন্তপুরম, কোট্টায়ম, দোহা, দুবাই, রিয়াদ, বাহরাইন, দাম্মাম ও জেদ্দা থেকে প্রকাশিত। পশ্চাৎপদ সম্প্রদায়গুলিকে সমর্থন করার জন্য মালবার মুসলমানদের একটি সংবাদপত্র পাওয়ার প্রথম প্রচেষ্টা হিসাবে *চন্দ্রিকা* প্রতিষ্ঠা করা হয়েছিল।

## ইতিহাস
চন্দ্রিকা ১৯৩৪ সালে থলসেরীতে প্রতিষ্ঠিত হয়েছিল এবং এটি ২০১১ সালের জানুয়ারিতে এর প্ল্যাটিনাম জয়ন্তী উদ্‌যাপন করেছে। চন্দ্রিকা ১৯৩৬ সালে কালিকট থেকে প্রকাশনা শুরু করেছিল।

কেরালার প্রাক্তন মুখ্যমন্ত্রী মিঃ সি এইচ মোহাম্মদ কোয়া একসময় চন্দ্রিকার প্রধান সম্পাদক ছিলেন।

প্রাক্তন কেন্দ্রীয় মন্ত্রী মিঃ ই আহমেদ একবার দৈনিকের সংবাদদাতা ছিলেন এবং পরে পত্রিকার পরিচালনা পর্ষদে দায়িত্ব পালন করেছেন। 

## সংজ্ঞা
চন্দ্রিকা (সংস্কৃত ভাষায়) অর্থ সুখী চাঁদনি।

## আরো দেখুন

* মালয়ালম ভাষার সংবাদপত্রের তালিকা 
* মালয়ালম ভাষার ম্যাগাজিনের তালিকা 
* ভারতের সংবাদপত্রের তালিকা

## তথ্যসূত্র

বিষয়শ্রেণী:মালয়ালম ভাষার সংবাদপত্র
বিষয়শ্রেণী:কেরলের সংবাদপত্র
বিষয়শ্রেণী:ভারতের দৈনিক সংবাদপত্র
বিষয়শ্রেণী:১৯৩২-এ ভারতে প্রতিষ্ঠিত
বিষয়শ্রেণী:১৯৩২-এ প্রতিষ্ঠিত প্রকাশনা
বিষয়শ্রেণী:ভারতীয় সংবাদ ওয়েবসাইট
ইউ.এস রুট ৫০

**ইউএস রুট ৫০** বা **ইউএস হাইওয়ে ৫০** (**ইউএস ৫০**) মার্কিন মহাসড়ক ব্যবস্থার একটি পূর্ব-পশ্চিমের রুট বা পথ, ক্যালিফোর্নিয়ার পশ্চিম স্যাক্রামেন্টোতে ইন্টারস্টেট ৮০ (আই -৮০) থেকে আটলান্টিক মহাসাগরের মেরিল্যান্ডের ওশেন সিটিতে মেরিল্যান্ড রুট ৫২৮ (এমডি ৫২৮) পর্যন্ত ৩,০০০ মাইল (৪,৮০০ কিলোমিটার) দীর্ঘ। ১৯৭২ অবধি, স্যাক্রামেন্টো অঞ্চলের পশ্চিমে এটি আন্তঃরাজ্য মহাসড়ক দ্বারা প্রতিস্থাপন করা হয়, এটি প্রশান্ত মহাসাগরের নিকটে সান ফ্রান্সিসকো পর্যন্ত (স্টকটন, আল্টামন্ট গিরিপথ এবং বে ব্রিজের মাধ্যমে) প্রসারিত ছিল। ইন্টারস্টেটগুলি পরে নির্মিত হয় এবং বেশিরভাগই এই রুট থেকে পৃথক। এটি সাধারণত আই-৭০ ও আই-৮০ এর দক্ষিণে এবং আই-৬৪ ও আই-৪০ এর উত্তরে একটি করিডোর পরিবেশন করে। এই রুটটি বেশিরভাগ পশ্চিমা মরুভূমি এবং পশ্চিম আমেরিকার পর্বতমালার মধ্য দিয়ে চলেছে, নেভাদের মধ্য দিয়ে প্রসারিত বিভাগটি "আমেরিকার একাকী সড়ক" নামে পরিচিত। মধ্যপশ্চিম যুক্তরাষ্ট্রে, ইউএস ৫০ বেশিরভাগ খামারের গ্রামীণ অঞ্চল এবং মিজুরি অঙ্গরাজ্যের ক্যানসাস সিটি, সেন্ট লুই এবং ওহাইও অঙ্গরাজ্যের সিনসিনাটি'সহ কয়েকটি বড় শহরগুলির মধ্য দিয়ে যায়। এই রুটটি পূর্ব আমেরিকা যুক্তরাষ্ট্র পর্যন্ত অব্যাহত রয়েছে, যেখানে ওয়াশিংটন, ডিসি হয়ে যাওয়ার আগে এটি পশ্চিম ভার্জিনিয়ার অ্যাপালেচিয়ান পর্বতমালার মধ্য দিয়ে যায়। সেখান থেকে ইউএস ৫০ মেরিল্যান্ড হয়ে ওশেন সিটির যাওয়ার জন্য একটি দ্রুত গতির রাস্তা হিসাবে অবিরত হয়। প্রতিটি প্রান্তে চিহ্নগুলি সড়কের দৈর্ঘ্যটি ৩,০৭৩ মাইল (৪,৯৪৬ কিমি) উল্লেখ করে, তবে প্রকৃত দূরত্ব কিছুটা কম, কারণ ১৯৮০-এর দশকের গোড়ার দিকে পুনর্নির্মাণের পরে প্রাক্তন পরিমাপটি পরিমেয় করা হয়। ইউএস ৫০ মোট ১২ টি রাজ্যের মধ্য দিয়ে যায়; এগুলি হল ক্যালিফোর্নিয়া, নেভাডা, ইউটা, কলোরাডো, ক্যানসাস, মিসৌরি, ইলিনয়, ইন্ডিয়ানা, ওহাইও, পশ্চিম ভার্জিনিয়া, ভার্জিনিয়া এবং মেরিল্যান্ড, পাশাপাশি কলম্বিয়া জেলা।

মার্কিন যুক্তরাষ্ট্রের মহাসড়ক ব্যবস্থার অংশ হিসাবে ১৯২৬ সালে ইউএস ৫০ তৈরি করা হয়। ১৯২৫ সালে পরিকল্পনার মূল পথটি ল্যাডকন হাইওয়ে, মিডল্যান্ড ট্রেল এবং ন্যাশনাল ওল্ড ট্রেলস রোড সহ বেশ কয়েকটি অটো ট্র্যােল ধরে ওয়াডসওয়ার্থ, নেভাদার পূর্ব থেকে আনাপোলিস, মেরিল্যান্ড পর্যন্ত প্রসারিত ছিল। অবশেষে ১৯২৬-এর পরিকল্পনায় পশ্চিম উটাহ-তে একটি ফাঁক বা সংযোগ বিহীন অংশ'সহ পূর্ব ক্যালিফোর্নিয়ার স্যাক্রামেন্টো থেকে  আনাপোলিস পর্যন্ত ইউএস ৫০ অগ্রসর হয়, যা ১৯৫০-এর দশকে পুনরায় রুট পরিবর্তন করে ইউএস ৬ এর নির্মাণের আগে এটি সল্টলেক সিটি হয়ে উত্তর দিকে অগ্রসর হওয়া পথ দ্বারা সংযুক্ত ছিল। ১৯৩০-এর দশকে ইউএস ৪৮ কে প্রতিস্থাপন করে স্যাক্রামেন্টো থেকে পশ্চিমে সান ফ্রান্সিসকো পর্যন্ত ইউএস ৫০ প্রসারিত হয়; তবে ১৯৬৪ সালে আই-৫৮০ দুটি শহরের মধ্যেকার রুটের বেশিরভাগ অংশ প্রতিস্থাপন করে। অধিকন্তু, ১৯৪৯ সালের আনাপোলিস থেকে পূর্ব ওশেন সিটিতে ইউএস ৫০ বিস্তৃত হয়, এটি ইউএস ২১৩ এর একটি অংশকে প্রতিস্থাপন করে। ইউএস ৫০ এর দুটি বিভক্ত অংশ হল ইউএস ৫০উত্তর এবং ইউএস ৫০দক্ষিণ, একটি ক্যানসাসে এবং অন্যটি ওহাইও ও পশ্চিম ভার্জিনিয়ায় ছিল; এই উভয় দৃষ্টান্ত সরানো হয়।

## তথ্যসূত্র

## বহিঃসংযোগ

বিষয়শ্রেণী:ইউ.এস. রুট ৫০
বিষয়শ্রেণী:মার্কিন যুক্তরাষ্ট্রের নম্বরযুক্ত মহাসড়ক
দেশাভিমানি

***দেশাভিমানি*** একটি মালায়ালাম পত্রিকা এবং ভারতের কমিউনিস্ট পার্টি (মার্কসবাদী) এর কেরালা রাজ্য কমিটির অঙ্গ। এটি ১৯৪২ সালের ৬ সেপ্টেম্বর কালিকটে একটি সাপ্তাহিক হিসাবে শুরু হয়েছিল এবং ১৯৪৬ সালে একটি দৈনিকে রূপান্তরিত হয়েছিল।  সংবাদপত্রটি এখন দশটি আলাদা মুদ্রণ কেন্দ্র রয়েছে: কালিকট, কোচিন, তিরুবনন্তপুরম, কান্নুর, কোট্টায়াম, ত্রিচুর, পালক্কাদ, আলাপ্পুঝা, কোল্লাম এবং মালাপপুরম। বর্তমানে সিপিআই (এম) -এর সচিবালয়ের সদস্য পি রাজিব এই কাগজের প্রধান সম্পাদক, কে জে থমাস, সিপিআই (এম) এর সচিব সদস্য, জেনারেল ম্যানেজার এবং আবাসিক সম্পাদক পি এম মনোজ রয়েছেন।

*দেশাভিমানি* প্রচলন অনুসারে তৃতীয় বৃহত্তম মালায়ালাম ভাষার সংবাদপত্র। ২০১০ সালের ভারতীয় পাঠক জরিপ হিসাবে, *[[মালায়লা মনোরমা|মালয়ালা মনোরমা]]* এবং *[[মাতৃভূমির]]* পরেই কেরালার পাঠকদের ক্ষেত্রে এটি তৃতীয় স্থানে ছিল। 

## ইতিহাস
*দেশাভিমানি* এর পূর্বসূরি, *[[Prabhatham|প্রভাতম]]* (যার অর্থ 'ভোর')। এটি ১৯৩৫ সালে শুরু হয়েছিল এবং এটি জাতীয় জাতীয় কংগ্রেসে সমাজতান্ত্রিক গোষ্ঠীর ইশতেহার ছিল। এটি ১৯৪২ সালে, একে গোপালান এবং ই এম এস নাম্বুদিরিপদের মতো প্রখ্যাত নেতাদের (যিনি প্রকৃতপক্ষে পত্রিকার তহবিল সংগ্রহের জন্য তাঁর পূর্বপুরুষদের সমস্ত সম্পত্তি দান করেছিলেন) এর প্রচেষ্টার মধ্য দিয়ে দেশাভিমানি শুরু হয়েছিল এবং ভারতের কমিউনিস্ট পার্টির কণ্ঠে পরিণত হয়েছিল এবং পরবর্তীকালে ১৯৬৪ সালে সিপিআই থেকে বিভক্ত হওয়ার পরে ভারতের কমিউনিস্ট পার্টি (মার্কসবাদী) -এর কণ্ঠস্বর হয়। মত বিভিন্ন ব্যক্তিত্ব ই এম এস নাম্বুদিরিপাদ, ভি টি ইন্দিচুদন, কে পি আর গোপালন, ইকে নয়ানার এবং ভি এস অচুথানন্দন দেশাভিমানির প্রধান সম্পাদক হিসেবে দায়িত্ব পালন করেছেন। দক্ষিণ ভারতের বহু *নামকরা* সাংবাদিক *দেশভিমানির* হয়ে কাজ করেছেন। *দেশভিমণির* সাথে যে সাংবাদিকরা কাজ করেছেন তাদের মধ্যে রয়েছেন পি গোবিন্দপিল্লাই, ইজাচেরি রামচন্দ্রন, প্রভা বর্মা, কে মোহনান, সিএম আবদুল রেহমান, নরিকুট্টি মোহনান, পিএম মনোজ এবং বি আবুরাজ।

*

## প্রকাশনা

* দেশভিমানি ভারিকা (সাপ্তাহিক) 
* থাতাম্মা (শিশু প্রকাশনা)

## তথ্যসূত্র

## বহিঃসংযোগ

* ''দেশভিমানি'' অনলাইন সংস্করণ

বিষয়শ্রেণী:মালয়ালম ভাষার সংবাদপত্র
বিষয়শ্রেণী:কেরলের সংবাদপত্র
বিষয়শ্রেণী:১৯৪২-এ প্রতিষ্ঠিত সংবাদপত্র
বিষয়শ্রেণী:১৯৪২-এ ভারতে প্রতিষ্ঠিত
বিষয়শ্রেণী:ভারতের সাপ্তাহিক সংবাদপত্র
বিষয়শ্রেণী:সাম্যবাদী সংবাদপত্র
বিষয়শ্রেণী:ভারতের সাম্যবাদী সাময়িকী
বিষয়শ্রেণী:ভারতের কমিউনিস্ট পার্টি (মার্ক্সবাদী)
গোজতেপে স্পোর্টস ক্লাব

**গোজতেপে স্পোর কুলুবু** (, ; এছাড়াও **গোজতেপে এসকে** অথবা শুধুমাত্র **গোজতেপে** নামে পরিচিত) হচ্ছে গোজতেপে ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯২৫ সালের ১৪ই জুন তারিখে প্রতিষ্ঠিত হয়েছে। ফেনারবাহচে তাদের সকল হোম ম্যাচ গোজতেপের গুরসেল আকসেল স্টেডিয়ামে খেলে থাকে; যার ধারণক্ষমতা হচ্ছে ২০,০৪০। বর্তমানে এই ক্লাবের ম্যানেজারের দায়িত্ব পালন করছেন ইলহান পালুত এবং সভাপতির দায়িত্ব পালন করছেন মেহমেত সেপিল। তুর্কি আক্রমণভাগের খেলোয়াড় হালিল আকবুনার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, গোজতেপে এপর্যন্ত ১১টি শিরোপা জয়লাভ করেছে; যার মধ্যে ১টি তুর্কি ফুটবল চ্যাম্পিয়নশিপ, ৪টি টিএফএফ প্রথম লিগ, ২টি টিএফএফ দ্বিতীয় লিগ, ১টি টিএফএফ তৃতীয় লিগ, ২টি তুর্কি কাপ এবং ১টি তুর্কি সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, গোজতেপের সবচেয়ে বড় সাফল্য হচ্ছে ১৯৬৮–৬৯ আন্তঃ-শহর মেলা কাপের সেমি ফাইনালে পৌঁছানো; যেখানে তারা হাঙ্গেরীয় ক্লাব উয়পেশটের কাছে ১–৮ গোলের ব্যবধানে পরাজিত হয়েছিল।

## অর্জন
### ঘরোয়া চ্যাম্পিয়নশিপ
* **[[তুর্কি ফুটবল চ্যাম্পিয়নশিপ]]**
** **চ্যাম্পিয়ন (১):** ১৯৫০
** *রানার-আপ (১):* ১৯৪২
* **[[টিএফএফ প্রথম লিগ]]**
** **চ্যাম্পিয়ন (৪):** ১৯৭৭–৭৮, ১৯৮০–৮১, ১৯৯৮–৯৯, ২০০০–০১
** *রানার-আপ (২):* ১৯৮৯–৯০, ১৯৯০–৯১
* **[[টিএফএফ দ্বিতীয় লিগ]]**
** **চ্যাম্পিয়ন (২):** ২০১০–১১, ২০১৪–১৫
** *রানার-আপ (১):* ২০১৩–১৪
* **[[টিএফএফ তৃতীয় লিগ]]**
** **চ্যাম্পিয়ন (১):** ২০০৮–০৯

### ঘরোয়া কাপ
***[[তুর্কি কাপ]]**
****চ্যাম্পিয়ন (২):** ১৯৬৮–৬৯, ১৯৬৯–৭০
***রানার-আপ (১):* ১৯৬৬–৬৭
***[[তুর্কি সুপার কাপ]]**
****চ্যাম্পিয়ন (১):** ১৯৭০
***রানার-আপ (১):* ১৯৬৯
***[[প্রাইম মিনিস্টার'স কাপ]]**
***রানার-আপ (১):* ১৯৫০

### ইউরোপীয়
***[[আন্তঃ-শহর মেলা কাপ]]**
***সেমি ফাইনাল:* ১৯৬৮–৬৯
***[[উয়েফা কাপ উইনার্স কাপ]]**
***কোয়ার্টার ফাইনাল:* ১৯৬৯–৭০

## তথ্যসূত্র

## বহিঃসংযোগ

*  

বিষয়শ্রেণী:গোজতেপে স্পোর্টস ক্লাব
বিষয়শ্রেণী:সুপার লিগের ক্লাব
বিষয়শ্রেণী:তুরস্কের ফুটবল ক্লাব
বিষয়শ্রেণী:১৯২৫-এ তুরস্কে প্রতিষ্ঠিত
বিষয়শ্রেণী:১৯২৫-এ প্রতিষ্ঠিত ফুটবল ক্লাব
গাজিয়ান্তেপ ফুটবল ক্লাব

**গাজিয়ান্তেপ ফুতবল কুলুবু** (; এছাড়াও **গাজিয়ান্তেপ এফকে** অথবা শুধুমাত্র **গাজিয়ান্তেপ** নামে পরিচিত) হচ্ছে গাজিয়ান্তেপ ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৮৮ সালে প্রতিষ্ঠিত হয়েছে। গাজিয়ান্তেপ তাদের সকল হোম ম্যাচ গাজিয়ান্তেপের গাজিয়ান্তেপ স্টেডিয়ামে খেলে থাকে; যার ধারণক্ষমতা হচ্ছে ৩৩,৫০২। বর্তমানে এই ক্লাবের ম্যানেজারের দায়িত্ব পালন করছেন মারিউস সুমুদিকা এবং সভাপতির দায়িত্ব পালন করছেন মেহমেত বুয়ুকেকশি। তুর্কি গোলরক্ষক গুনায় গুভেঞ্চ এই ক্লাবের অধিনায়কের দায়িত্ব পালন করছেন।

## তথ্যসূত্র

## বহিঃসংযোগ
*  

বিষয়শ্রেণী:গাজিয়ান্তেপ ফুটবল ক্লাব
বিষয়শ্রেণী:সুপার লিগের ক্লাব
বিষয়শ্রেণী:তুরস্কের ফুটবল ক্লাব
বিষয়শ্রেণী:১৯৮৮-এ তুরস্কে প্রতিষ্ঠিত
বিষয়শ্রেণী:১৯৮৮-এ প্রতিষ্ঠিত ফুটবল ক্লাব
কোষীয় সঙ্কেত প্রেরণ ও গ্রহণ

থাম্ব|বাম|প্রধান প্রধান কোষীয় সংকেত পথসমুহঃ

জীববিজ্ঞানের আলোচনায় **কোষীয় সঙ্কেত প্রেরণ ও গ্রহণ** কোষসমূহের মৌলিক কর্মকাণ্ডগুলিকে নিয়ন্ত্রণকারী এবং বহুকোষীয় কর্মকাণ্ডের মধ্যে সমন্বয়কারী যোগাযোগ প্রক্রিয়ার একটি অংশ। কোষগুলি তাদের পরিপার্শ্বস্থ অণুপরিবেশ সঠিকভাবে অনুধাবন করতে এবং এর থেকে আগত বিভিন্ন সঙ্কেতের প্রত্যুত্তর দিতে পারে কি না, সে ব্যাপারটি বিকাশ, দেহকলা মেরামত, অনাক্রম্যতা এবং স্বাভাবিক দেহকলার সুস্থিতির ভিত্তি হিসেবে কাজ করে। কোষীয় বার্তা প্রেরণ ও গ্রহণে এবং তথ্য প্রক্রিয়াজাতকরণে ত্রুটি ঘটলে কর্কটরোগ বা ক্যান্সার, স্বয়ং-অনাক্রম্যতা, মধুমেহ (ডায়াবেটিস), ইত্যাদির মতো রোগ হতে পারে।

রোগীর চিকিৎসার দৃষ্টিকোণ থেকে কোষীয় সঙ্কেত প্রেরণ ও গ্রহণ প্রক্রিয়া বুঝতে পারলে আরও কার্যকরভাবে রোগের চিকিৎসা করা যায়। আবার তাত্ত্বিক দৃষ্টিকোণ থেকে এর সুবাদে গবেষকেরা কৃত্রিম দেহকলা সৃষ্টি করতে পারেন।

ব্যবস্থা জীববিজ্ঞান নামক ক্ষেত্রে কোষীয় বার্তা বা সঙ্কেত প্রেরণ ও গ্রহণের জালিকার (নেটওয়ার্ক) অবকাঠামো অধ্যয়ন করা হয় এবং এইসব জালিকাতে পরিবর্তন ঘটলে কীভাবে তা সঙ্কেতায়িত তথ্যের প্রেরণ ও প্রবাহ পরিবর্তন করে (সঙ্কেত সংবহন), তা নিয়েও গবেষণা করা হয়। এই জালিকাগুলি গঠনগত দিক থেকে এক ধরনের জটিল ব্যবস্থা এবং এগুলি একাধিক উদীয়মান ধর্ম প্রদর্শন করতে পারে, যাদের মধ্যে দ্বি-স্থিতিশীলতা (বাইস্টেবিলিটি) এবং অতিসংবেদনশীলতা উল্লেখযোগ্য। কোষীয় বার্তা প্রেরণ ও গ্রহণের জালিকার বিশ্লেষণ করতে পরীক্ষণভিত্তিক ও তাত্ত্বিক উভয় ধরনের কাজেরই সমন্বয় ঘটাতে হয়, যার মধ্যে ছদ্মায়ন (সিমুলেশন) ও প্রতিমান নির্মাণ (মডেলিং) অন্যতম। দূর-পাল্লার ভিন্নস্থানিক বন্ধন কোষীয় সঙ্কেত প্রেরণ ও গ্রহণের একটি গুরুত্বপূর্ণ গাঠনিক উপাদান হিসেবে কাজ করে।

প্রতিটি কোষ তার আশেপাশের পরিবেশ থেকে বার্তা বা সঙ্কেত পেয়ে থাকে এবং এর প্রত্যুত্তর প্রদান করে। সঙ্কেতবাহী বা বার্তাবাহী অণু একটি কোষ থেকে নিঃসৃত বা ক্ষরিত হয় বা কোষটির পৃষ্ঠতলে অভিব্যক্ত হয় এবং এগুলি অন্য কোষের গ্রাহক অংশের সাথে আবদ্ধ হয়। এভাবে বহু একক কোষের ক্রিয়াকলাপের পুঞ্জীভবন ও সমন্বয় সাধন সম্ভব হয়। প্রতিটি কোষ বিশেষ বিশেষ বহিঃকোষীয় সঙ্কেতবাহী অণুর প্রত্যুত্তর দেওয়ার জন্য পূর্বপরিকল্পিত করা থাকে। বহিঃকোষীয় সঙ্কেত প্রেরণ ও গ্রহণ সাধারণত নিচের ধাপ অনুযায়ী সংঘটিত হয়। :
# বার্তা বা সঙ্কেত প্রেরণকারী কোষের ভেতরে বার্তা বা সঙ্কেতবাহী অণুর সংশ্লেষণ হয় ও এটিকে কোষের বাইরে নির্গত করা হয়;
# সঙ্কেতবাহী অণুটি উদ্দীষ্ট কোষে পরিবাহিত হয়;
# সঙ্কেতবাহী অণুটি উদ্দীষ্ট কোষের বিশেষ গ্রাহক অংশের সাথে আবদ্ধ হয় এবং ফলে গ্রাহক অংশটি সক্রিয় হয়ে ওঠে;
# সঙ্কেত-সংবহন পথের সূচনা হয়।

## আরও দেখুন
* বংশাণু অভিব্যক্তি
* কোষপতন
* ক্যান্সার

## তথ্যসূত্র

## পরিভাষা




বিষয়শ্রেণী:কোষ জীববিজ্ঞান
বিষয়শ্রেণী:কোষীয় সঙ্কেত প্রেরণ ও গ্রহণ
বিষয়শ্রেণী:ব্যবস্থা জীববিজ্ঞান
বিষয়শ্রেণী:কোষীয় যোগাযোগ
বিষয়শ্রেণী:আণবিক জীববিজ্ঞান
বিষয়শ্রেণী:বংশাণুবিজ্ঞান
বিষয়শ্রেণী:কোষ
বিষয়শ্রেণী:জীববিজ্ঞান
বিষয়শ্রেণী:ব্যবস্থাদি জীববিজ্ঞান
দেনিজলিস্পোর

**দেনিজলিস্পোর** (এছাড়াও পৃষ্ঠপোষকজনিত কারণে **ইয়ুকাতেল দেনিজলিস্পোর** নামে পরিচিত) হচ্ছে দেনিজলি ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৬৬ সালের ২৬শে মে তারিখে প্রতিষ্ঠিত হয়েছে। দেনিজলিস্পোর তাদের সকল হোম ম্যাচ দেনিজলির দেনিজলি আতাতুর্ক স্টেডিয়ামে খেলে থাকে; যার ধারণক্ষমতা হচ্ছে ১৮,৭৪৫। বর্তমানে এই ক্লাবের সভাপতির দায়িত্ব পালন করছেন আলী চেতিন। কলম্বীয় আক্রমণভাগের খেলোয়াড় উগো রোডায়েগা এই ক্লাবের অধিনায়কের দায়িত্ব পালন করছেন।

## তথ্যসূত্র

## বহিঃসংযোগ
*  

বিষয়শ্রেণী:দেনিজলিস্পোর
বিষয়শ্রেণী:সুপার লিগের ক্লাব
বিষয়শ্রেণী:তুরস্কের ফুটবল ক্লাব
বিষয়শ্রেণী:১৯৬৬-এ তুরস্কে প্রতিষ্ঠিত
বিষয়শ্রেণী:১৯৬৬-এ প্রতিষ্ঠিত ফুটবল ক্লাব
জহরুল হক সরদার

**জহরুল হক সরদার** বাংলাদেশের খুলনা জেলার রাজনীতিবিদ ও খুলনা-৬ (কয়রা-পাইকগাছা) আসনের সাবেক সংসদ সদস্য।

## প্রাথমিক জীবন
জহরুল হক সরদার খুলনা জেলায় জন্মগ্রহণ করেন।

## রাজনৈতিক জীবন
জহরুল হক সরদার ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে খুলনা-৬ (কয়রা-পাইকগাছা) আসন থেকে সংসদ সদস্য নির্বাচিত হন।

## তথ্যসূত্র


বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:খুলনা জেলার রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
মোমেন উদ্দিন আহমেদ

**মোমেন উদ্দিন আহমেদ** বাংলাদেশের খুলনা জেলার রাজনীতিবিদ ও মুক্তিযুদ্ধের সংগঠক যিনি মন্ত্রী এবং সংসদ সদস্য ছিলেন।

## প্রাথমিক জীবন
মোমেন উদ্দিন আহমেদ খুলনা জেলায় জন্মগ্রহণ করেন।

## রাজনৈতিক জীবন
মোমেন উদ্দিন আহমেদ মুক্তিযুদ্ধের সংগঠক ছিলেন। তিনি স্কুল থেকে তিনি রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন খুলনা-৭ আসন থেকে সংসদ সদস্য নির্বাচিত হন।

মোশতাক আহমেদের মন্ত্রিসভায় ২০ আগস্ট ১৯৭৫ থেকে ৬ নভেম্বর ১৯৭৫ পর্যন্ত তিনি বন্যা নিয়ন্ত্রণ, পানি সম্পদ ও বিদ্যুৎ প্রতিমন্ত্রী হিসাবে দায়িত্ব পালন করেন।

১৯৮৬ সালের তৃতীয় জাতীয় সংসদ নির্বাচনে তিনি জাতীয় পার্টির মনোনয়ন নিয়ে খুলনা-৬ আসন থেকে সংসদ সদস্য নির্বাচিত হন। তিনি রাষ্ট্রপতি হুসেন মোহাম্মদ এরশাদের মন্ত্রিসভায় প্রথমে বিদ্যুৎ প্রতিমন্ত্রী হিসাবে দায়িত্ব পালন করেছিলেন। তিনি ৯ জুলাই ১৯৮৬ থেকে ৩০ নভেম্বর ১৯৮৬ সাল পর্যন্ত  শিক্ষামন্ত্রী ছিলেন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:খুলনা জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:প্রথম জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:মোশতাক আহমেদের মন্ত্রিসভার সদস্য
বিষয়শ্রেণী:বাংলাদেশের শিক্ষামন্ত্রী
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:বাংলাদেশের পানিসম্পদ প্রতিমন্ত্রী
বেভারটন-হল্ট মডেল

**বেভারটন-হল্ট মডেল** হচ্ছে  একটি বিচ্ছিন্ন সময় জনসংখ্যা মডেল যা  n_ t+1 এর প্রত্যাশিত মান আমাদের প্রদান করে।
গাণিতিক ভাবে এই মডেল এভাবে লেখা হয়,
n_={\frac{R_{0}n_{t}}{1+n_{t}/M}}.

অরৈখিক হওয়া সত্ত্বেও সমীকরণটি সমাধান করা যায়। সমাধানটি নিম্নরূপঃ
n_={\frac{Kn_{0}}{n_{0}+(K-n_{0})R_{0}^{-t}}}

উপরিবর্তী গঠনের জন্য এটি একটি লজিস্টিক সমীকরণ এবং এর লজিস্টিক রূপ হচ্ছে,

{\frac{dN}{dt}}=rN\left(1-\frac{N}{K}\right),

## তথ্যসূত্র

*Beverton, R.J.H, Holt, S.J(1957):
On the Dynamics of Exploited Fish Populations,  Fishery Investigations
Series II, Volume XIX, Ministry of Agriculture Fisheries and Food.
*Riker, W.E (1954),"Stock & Recruitment" J. Fisheries Recruit Board.Canada.11. pp-559-623.

বিষয়শ্রেণী:জনসংখ্যাতত্ত্ব
বিষয়শ্রেণী:জৈব পরিসংখ্যান
বিষয়শ্রেণী:মাৎস্যবিদ্যা
আফগানিস্তানের ক্রিকেট মাঠের তালিকা

এটি আফগানিস্তানের ক্রিকেট মাঠের একটি তালিকা। নিরাপত্তা পরিস্থিতি এবং আন্তর্জাতিকমানের সুবিধার অভাবে আফগানিস্তানের জাতীয় ক্রিকেট দল দেশের অভ্যন্তরে তাদের ঘরের ম্যাচ খেলে না।

২০১০ সালের অক্টোবর মাসে আফগানিস্তান ক্রিকেট বোর্ডের সভাপতি ওমর জাখিলওয়াল ঘোষণা করেন যে, দেশটিতে ১০ টি স্টেডিয়াম নির্মাণ ও ১৫ ক্রিকেট একাডেমি প্রতিষ্ঠা করা সরকারের পরিকল্পনা রয়েছে। 

## তালিকা

## তথ্যসূত্র

ম
*
বিষয়শ্রেণী:দেশ অনুযায়ী ক্রিকেট মাঠের তালিকা